SASKAŅOTS

Ieslodzījuma vietu pārvaldes

Priekšniece ģenerāle

Ilona Spure

2019. gada 15. augustā

INFORMATĪVAIS PAZIŅOJUMS

## 1. Pasūtītājs:

## Ieslodzījuma vietu pārvalde, Stabu iela 89, Rīga, LV-1009, reģ.Nr.90000027165

**2. Iepirkuma identifikācijas Nr. IeVP 2019/91**

Iepirkuma paredzamā līgumcena ir līdz 10000,00 EUR (desmit tūkstoši *euro* un nulle centi).

Saskaņā ar Publisko iepirkumu likumu, ja pakalpojumu līgumcena ir līdz 10000,00 EUR (desmit tūkstoši *euro* un nulle centi), pasūtītājs ir tiesīgs nepiemērot Publisko iepirkumu likuma regulējumu.

3. Iepirkuma priekšmets: ''Bezpilota lidaparāta "Dronu" iegāde''

4. Līguma izpildes termiņš un izpildes vietas.

Līgums ir spēkā 24 (divdesmit četrus) mēnešus no līguma parakstīšanas brīža.

4.1. Ieslodzījuma vietu pārvalde, Stabu ielā 89, Rīgā, LV-1009.

**5.** **Iepirkuma apjoms un tehniskā specifikācija.**

Tehniskā specifikācija noteikta Informatīvā paziņojuma 1. pielikumā.

**6. Apmaksas nosacījumi.**

Pasūtītājs veic apmaksu 30 (trīsdesmit) kalendāro dienu laikā no rēķina saņemšanas dienas.

**7. Piedāvājuma izvēles kritērijs.**

Par Pretendenta piedāvājuma izvēles kritēriju tiek noteikts piedāvājums **ar viszemāko nosacīto līgumcenu (bez pievienotās vērtības nodokļa (turpmāk –PVN)) saskaņā ar Informatīvā paziņojuma 2. pielikumā noteikto Finanšu piedāvājuma veidlapu,** kas atbilst Informatīvajā paziņojumā minētajām prasībām un Tehniskajai specifikācijai.

**8. Finanšu piedāvājuma noformēšana:**

Piedāvājums jāsagatavo saskaņā ar pievienoto Finanšu piedāvājuma formu (Informatīvā paziņojuma 2. pielikums).

**9. Prasības pretendentiem.**

9.1. **apliecinājums,** kas atbilst informatīvā paziņojuma 3. pielikumam;

9.2. tehniskais piedāvājums 1. pielikums;

9.3. finanšu piedāvājums 2. pielikums.

**10. Piedāvājuma iesniegšana:**

**10.1.**Piedāvājuma dokumentus var iesniegt:

1) elektroniski – [ievp@ievp.gov.lv](mailto:ievp@ievp.gov.lv);

2) pa faksu – 67278697;

3) pa pastu – Ieslodzījuma vietu pārvalde, Stabu iela 89, Rīga, LV-1009;

4) personīgi iesniedzot Ieslodzījuma vietu pārvaldē darba dienās no plkst.8.30 līdz plkst.12.30 un no plkst.13.00 līdz plkst.17.00, Stabu ielā 89, Rīgā, 433. kabinetā (tālr. 67290122, 67290345).

**10.2.**Piedāvājums jāiesniedz ne vēlāk kā līdz **2019. gada 22. augustā, 11.00** (pēc vietējā laika). Pēc norādītā datuma un laika piedāvājumi netiks pieņemti. Ja pretendents izvēlas nosūtīt piedāvājumu pa pastu vai pa kurjerpastu, tad visu atbildību par iespējamo pasta sūtījumu aizkavēšanos vai citiem apstākļiem, kas var traucēt piedāvājuma savlaicīgu nogādāšanu norādītajā adresē uzņemas pretendents.

Uz piedāvājuma jānorāda:

1) pretendenta nosaukums, reģistrācijas numurs un juridiskā adrese (vai vārds, uzvārds, deklarētā dzīvesvieta);

2) iepirkuma nosaukums un identifikācijas numurs.

Kontaktpersona par tehnisko specifikāciju - Ieslodzījuma vietu pārvaldes centrālā aparāta Apsardzes daļas priekšnieks Andris Boriss, tālr. 67290206, mob.,t. 29344809, e-pasts: [andris.boriss@ievp.gov.lv](mailto:andris.boriss@ievp.gov.lv).

1. pielikums

(Nr. IeVP 2019/91)

Informatīvajam paziņojumam

**Tehniskā specifikācija**

Saskaņā ar Ieslodzījuma vietu pārvaldes informatīvā paziņojumu "Bezpilotu lidaparātu "Dronu" iegāde'' (iepirkuma identifikācijas Nr. IeVP 2019/91), mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* apstiprinām, ka piekrītam iepirkuma noteikumiem.

|  |  |  |
| --- | --- | --- |
| Prasība | Tehniskais apraksts | Pretendenta piedāvājums\* |
| Izmērs | Bezpilota lidaparāta diagonāles izmērs (lidošanas laikā, neskaitot propellerus) ne mazāks par 300 mm, bet ne lielāks par 500mm | *\*Pretendents norāda ražotāju, modeli, interneta adresi ( ja tāda ir) kur ir pieejama informācija par piedāvāto preci* |
| Pašmasa | Ne mazāka par 850 gramiem, bet ne vairāk par 1000 gramiem (ieskaitot barošanas elementus un propellerus) |  |
| Propelleru skaits | Iekārta ar ne mazāk kā 4 propelleriem |  |
| Lidošana | Kontroles diapazons ne mazāks kā 2000 m. Maksimālais lidojuma ātrums vismaz 65km/h. Vertikālais pacelšanās ātrums ne mazāks par 3 m/s. Vertikālais nolaišanās ātrums ne mazāks par 3 m/s. Maksimālais lidojuma augstums virs jūras līmeņa vismaz 2500m. |  |
| GPS | Iebūvēta ģeostacionārā pozicionēšanas sistēma; Vertikālā precizitāte: vismaz 0.5 m Horizontālā precizitāte: vismaz 1.5 m |  |
| Celtspēja | Maksimālais celtspējas svars ne mazāks par 300 gramiem |  |
| Darbība | Paredzēts izmantošanai Latvijas klimatiskajos apstākļos. Jāspēj izmantot bezpilota lidaparātu gaisa temperatūrā no -10o C līdz +40o C |  |
| Lidojuma apstākļi | Iespēja izmantot bezpilota lidaparātu vēja ietekmē līdz vēja ātrumam 10 m/s. |  |
| Apgaismojums | Lidaparāts ir aprīkots ar LED apgaismojumu priekšpusē un aizmugurē |  |
| Šķēršļu uztveršanas sistēma | Ir aprīkots ar šķēršļu uztveršanas sistēmu priekšpusē (vismaz 30 m) un apakšā (vismaz 10m) – darbība līdz apgaismojuma līmenim vismaz 15 lux |  |
| Piederumi | Iespēja veikt aprīkojuma nomaiņu (skaļrunis un lukturītis). Aprīkots ar ADS-B uztvērēju. |  |

|  |  |  |  |  |
| --- | --- | --- | --- | --- |
| Prasība | | Tehniskais apraksts | | Pretendenta piedāvājums\* |
|  | | Tālvadības pults | | *\*Pretendents norāda ražotāju, modeli, interneta adresi ( ja tāda ir) kur ir pieejama informācija par piedāvāto preci* |
| Vadības pults | | | Iekļauta viena vadības pults ar vadības svirām (džoistiku) |  |
| ārējais displejs | | | Ne mazāks kā 5 collas. Spilgtums ne mazāks kā 900cd/m2 . USB un HDMI pieslēgveta. Iebūvēta bezmaksas bezpilota lidaparāta vadības programmatūra. |  |
| Tālvadības programmatūras iespējas | | | Manuālā (rokas) vadība, autopilots ar automātisko atgriešanos izejas punktā, automātiska lidojuma maršrutu ievade, lidojuma sekošana uz ārējā displeja iekārtas, ieraksta attālināta vadība, videomateriāla tiešraides nodrošināšana uz norādīto serveri. |  |
|  | Barošanas elementi un uzlāde | | |  |
| Baterija (akumulators) | | | Vismaz 3 (trīs) baterijas bezpilota lidaparātam |  |
| Lidojuma laiks | | | Vismaz 27 minūšu ilgs, nepārtraukts bezpilota lidaparāta lidojums (neieskaitot uzkabi) |  |
| Bateriju (akumulatoru) uzlāde | | | Akumulatoru bateriju lādēšanas iekārta, kas spēj nodrošināt vismaz 4 (četru) bateriju lādēšanu, kas ir darbināms no 220 V un automašīnas 12V strāvas (jābūt ražotāja oriģinālai iekārtai) |  |
|  | Bezpilota lidaparāta kameras | | |  |
| Pielietojums | | | Augstas izšķirtspējas videomateriāla uzņemšana un termovizualizācija no gaisa |  |
| Sensora efektīvā izšķirtspēja | | | Ne mazāk kā 12 Mpix un CMOS sensors |  |
| Fotoattēla izšķirtspēja | | | Vismaz 4000:3000 |  |
| Foto attēlošanas formāti | | | Vismaz JPEG |  |
| Videoieraksts | | | Vismaz 4K: 3840×2160 |  |
| Diafragmas atvērums | | | Ne mazāks par F2.8 |  |
| Termoattēla izmērs | | | Ne mazāks par 640x480 |  |
| Termo kameras spektrālais diapazons | | | Robežās no 7-15 μm |  |
| Kameru opciju izvēle | | | Iespējams apvienot termo un vizuālo tiešsaistes video. |  |
| Kameras stabilizators | | | 3 asu kameras stabilizators (gimbal), kas nodrošina papildiekārtu (fotoaparatūras) svārstības 90° grādu diapazonā (no vertikālas uzņemšanas ass līdz pozitīvam slīpumam uz augšu) |  |
|  | Papildaprīkojums | | |  |
| Programmatūra | | | Bezmaksas lietotne (iOS un Android ierīcēm), kas nodrošina bezpilota lidaparātu vadīšanu un datu saņemšanu, apstrādi. |  |
| Lokāla datu glabāšana | | | Iebūvētā atmiņa vismaz 20 GB. Ne mazāk kā 32 GB atmiņas karte ar lasīšanas ātrumu ne mazāk par 80 MB/s un rakstīšanas ātrumu ne mazāk par 60 MB/s. |  |
| Daļas | | | 2 (divi) pilni komplekti ar propelleru spārniem; Bezpilota lidaparātam pievienojams skaļrunis (rupors), kas nodrošina vismaz 100dB; Bezpilota lidaparātam pievienojams gaismas lukturis ar darbības attālumu vismaz 25m. |  |

|  |  |  |  |
| --- | --- | --- | --- |
|  | | Automašīnas 12V lādētājs. |  |
| Komplekta transportēšanas kaste | | Triecienu droša (bezpilota lidaparātam ar visām komplektējošām sastāvdaļām) |  |
|  | Apmācība un atbalsts | |  |
| Apmācība darbam ar iekārtām | | Teorētiskās un praktiskās apmācības 4 (četriem) cilvēkiem par iekārtu un aksesuāru darbības principu pielietojumiem, un vismaz 12 mēnešu konsultatīvais atbalsts par lidaparāta darbību atbilstoši tā lietošanas instrukcijai. |  |
|  | Garantija | |  |
| Garantijas laiks | | Vismaz 24 mēneši no iegādes brīža. |  |
|  | Papildus nosacījumi | |  |
| Iekārtas | | Bezpilota lidaparātu sistēmai jābūt jaunai. |  |
| Dokumentācija | | Jānodrošina preces tehniskā dokumentācija, ekspluatācijas instrukcija. |  |

2. pielikums

(Nr. IeVP 2019/91)

Informatīvajam paziņojumam

FINANŠU PIEDĀVĀJUMS

Saskaņā ar Ieslodzījuma vietu pārvaldes informatīvā paziņojumu "Bezpilotu lidaparātu "Dronu" iegāde'' (iepirkuma identifikācijas Nr. IeVP 2019/91), mēs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (*pretendenta nosaukums)* apstiprinām, ka piekrītam iepirkuma noteikumiem, un piedāvājam sniegt pakalpojumus par šādām cenām:

|  |  |  |  |
| --- | --- | --- | --- |
| **Nr.p.k.** | **Preces nosaukums** | **Mērvienība** | **Cena EUR par 1 vienību (bez PVN)\*** |
|  | *(Preces nosaukums)* | 3 gab. |  |
| **Kopā (piedāvājuma izvēles kritērijs):** | | |  |

*Papildu informācija (nav piedāvājuma izvēles kritērijs):*

|  |  |  |  |
| --- | --- | --- | --- |
| **Nr.p.k.** | **Preces nosaukums** | **Mērvienība** | **Cena EUR par 1 stundu (bez PVN)\*** |
| 1. | *Papildus apmācība lidaparāta vadībā (pēc nepieciešamības)* | 1 h |  |

*\*)* Līgumcenā ir iekļauti visi nodokļi (izņemot PVN) un izdevumi (t.sk. transporta pakalpojumi, piegādes, muitas u.c. izmaksas t.sk. saistīti ar Tehniskajā specifikācijā nenorādītu un neparedzētu darbu izpildi, kas tehnoloģiski saistīti ar iepirkuma priekšmetu īstenošanu noteiktajā termiņā un vietā).

3. pielikums

(Nr. IeVP 2019/91)

Informatīvajam paziņojumam

Atbilstoši iepirkuma "Bezpilotu lidaparātu "Dronu" iegāde'' (iepirkuma identifikācijas numurs IeVP 2019/91) nolikumam

Apliecinājums

*(Vieta)*, *(Datums) (Dok. Nr.)*

Ar šo, *(pretendenta nosaukums),* reģ. Nr. \_\_\_\_\_\_\_\_\_, apliecinām savu gatavību izpildīt un ievērot iepirkuma "Ūdens sildāmo katlu ar gāzes degļa remonts un gāzes degļu nomaiņa Rīgas Centrālcietumā" (iepirkuma identifikācijas Nr. IeVP 2019/79) prasības un apliecinām, ka:

* darbojamies bezpilotu lidaparātu izgatavošanā, piegādē un apmācībās pēdējo 3 (trīs) gadu laikā pretendentam ir pieredze vismaz 2 (divu) Iepirkuma priekšmetam atbilstošu pakalpojuma līgumu izpildē. **(Iesniegt pieredzes aprakstu);**

|  |  |  |  |
| --- | --- | --- | --- |
| Pasūtītājs (nosaukums, adrese, kontaktpersona, telefona Nr.) | Iepirkuma nosaukums, ID. Nr. | Noslēgtā līguma Nr. un līguma summa | Piegādes veikšanas laiks (uzsākšanas – pabeigšanas gads/mēnesis) |
|  |  |  |  |
|  |  |  |  |

* pretendents ir reģistrēts un//vai licencēts sniegt iepirkuma priekšmetam atbilstošu pakalpojumu *(Pretendentam jāiesniedz sertifikāta vai kāda cita dokumenta kopija)*, pakalpojuma sniegšanā iesaistīs sertificētus speciālistus, kuriem ir tiesības un pieredze veikt tehniskajā specifikācijā minēto pakalpojuma nodrošināšana;
* apliecinām, ka pirms veicamo pakalpojuma izpildes uzsākšanas, darbinieki tiks informēti par Ieslodzījuma vietu pārvaldes veiktajām pārbaudēm tās teritorijā, kā arī, par nepieciešamību izpildīt un pakļauties caurlaides punkta apsarga vai kontroles caurlaides punkta apsarga likumīgajām prasībām:

Iebraucot transporta kontroles caurlaides punkta transportlīdzekļu pārbaudes laukumā, Izpildītāja transportlīdzekļa vadītājam nepieciešams:

1. izslēgt transportlīdzekļa motoru un ieslēgt transportlīdzekļa stāvbremzi;

2. iziet no transportlīdzekļa kabīnes un sagatavot transportlīdzekli un kravu apskatei;

3. izpildīt un pakļauties transporta kontroles caurlaides punkta apsarga vai kontroles caurlaides punkta apsarga likumīgajām prasībām, kuras apsargs pilda saskaņā ar Ieslodzījuma vietu pārvaldes likuma 22. panta pirmās daļas 4. punktu, proti, nodod priekšmetus, izstrādājumus un vielas, kuras [..] aizliegts ienest, lietot un glabāt ieslodzījuma vietā [..], kas izriet no šāda tiesiskā regulējuma:

3.1. Krimināllikums;

3.2. Latvijas Administratīvo pārkāpumu kodekss;

3.3. Ministru kabineta 2006. gada 30. maija noteikumu Nr. 423 "Brīvības atņemšanas iestādes iekšējās kārtības noteikumi" 1. pielikums;

3.4. Ministru kabineta 2007. gada 27. novembra noteikumu Nr. 800 "Izmeklēšanas cietuma iekšējās kārtības noteikumi" 4. un 5. pielikums.

4. nodot īslaicīgā glabāšanā mobilo telefonu, tā piederumus un sastāvdaļas (SIM karte, akumulators, uzlādes ierīce u.c.) vai citus sakaru līdzekļus, datu nesējus (dažāda veida atmiņas kartes, CD vai DVD diskus u.c.), modemu, rūteri, kā arī jebkuru citu priekšmetu, izstrādājumu un vielu, ko ieslodzītais var izmantot bēgšanai, uzbrukumam vai citai prettiesiskai darbībai.

Pasūtītāja amatpersonas ieslodzījuma vietas teritorijā ir tiesīgi konfiscēt narkotiskās un psihotropās vielas, sprāgstošas vielas, ieročus, munīciju, alkoholiskos dzērienus – priekšmetus, izstrādājumus un vielas, kuras aizliegts ienest, lietot un glabāt ieslodzījuma vietā.

Izpildītājs informē darbiniekus par to, ka viņiem jāievēro un jāizpilda Iepirkuma nolikuma, Līguma nosacījumi, Latvijas Republikā spēkā esošie normatīvie akti, kas regulē režīma pamatnoteikumus ieslodzījuma vietās, tajā skaitā veic savu darbinieku instruktāžu.

Ja Izpildītāja darbinieks atsakās izpildīt transporta kontroles caurlaides punkta apsarga vai kontroles caurlaides punkta apsarga likumīgās prasības, tad Izpildītāja darbiniekam var tikt kavēta vai atteikta ieslodzījuma vietas apmeklēšana un ja šī iemesla dēļ ir kavēta pakalpojuma sniegšana, tad uzskatāms, ka Izpildītāja vainas dēļ notika pakalpojuma sniegšanas kavējums ar visām no tā izrietošām sankcijām.

Paraksttiesīgā persona (*Vārds Uzvārds*)

z.v